প্রথমে চুরির অপবাদ! তার পরেই মৃত্যু খবর! অন্ধ্রে বাঙালি পরিযায়ী শ্রমিক খুন

মগরাহাট: ফের খবরে শিরোনামে পরিযায়ী শ্রমিক (Migrant Workers) খুন। ভিন রাজ্যে কাজে গিয়ে চুরির অপবাদ দিয়ে বাংলার শ্রমিককে পিটিয়ে খুনের অভিযোগ। ঘটনায় চাঞ্চল্য। দক্ষিণ ২৪ পরগনার (South Bengal)  মগরাহাট (Magrahat) পশ্চিম বিধানসভার (West Assembly) রঙ্গিলাবাদ গ্রাম পঞ্চায়েতের উত্তর বিষ্ণুপুরের বাসিন্দা মনজুর আলম লস্কর। অন্ধ্রপ্রদেশের (Adrapradesh) কোমারলু থানা (Komarlu police station) এলাকায় ২০ দিন আগে বাড়ি থেকে অন্ধ্রপ্রদেশে যান মঞ্জুর।

পরিবারের লোকজনের অভিযোগ, অন্ধ্রপ্রদেশের কোমারলু থানা এলাকার এক মহিলার কারখানায় কাছে জরির কাজ করতে গিয়েছিলেন।  সোমবার রাতে সেখান থেকে ফোন আসে মনজুর আলমের পরিবারের লোকজনের কাছে ৩০ হাজার টাকা দাবি করা হয়। জানানো হয় মনজুর নাকি সেখানে চুরি করেছে। পরিবার টাকা পাঠাতে না পারায় বুধবার আবার পরিবারের কাছে ফোন আসে যে তাদের ছেলের মৃত্যু হয়েছে। কারণ হিসেবে জানানো হয় অত্যাধিক মদ্যপানের জন্যই মৃত্যু হয়েছে তার। তবে পরিবারের লোকজনের অভিযোগ জলের সাথে মিশিয়ে তাকে কিছু খাইয়ে দিয়ে পিটিয়ে খুন করা হয়েছে। ঘটনায় মনজুর আলম লস্করের দেহ অন্ধ্রপ্রদেশের রোমালু থানার পুলিশ উদ্ধার করে দেহ ময়নাতদন্তের জন্য পাঠায়।

আরও পড়ুন- রাজ্য বাজেট কবে? বঙ্গবাসীর জন্য কী কী উপহার?

অন্ধ্রপ্রদেশ থেকে মনজুর আলমের মরদেহ বাড়িতে আনা হচ্ছে। তবে এই মর্মান্তিক ঘটনায় কান্নায় ভেঙে পড়েছে গোটা পরিবার। পরিবারের একমাত্র রোজগের ছিলেন মনজুর আলম লস্কর পরিবারের দুই নাবালিকা মেয়ে ও স্ত্রী রয়েছে।

The post প্রথমে চুরির অপবাদ! তার পরেই মৃত্যু খবর! অন্ধ্রে বাঙালি পরিযায়ী শ্রমিক খুন first appeared on KolkataTV.

The post প্রথমে চুরির অপবাদ! তার পরেই মৃত্যু খবর! অন্ধ্রে বাঙালি পরিযায়ী শ্রমিক খুন appeared first on KolkataTV.